Maana ya Swala ya kuomba Mvua 
Kuomba Mvua 

Ni kuomba kunyeshe mvua, kutoka kwa Mwenyezi Mungu Aliyetukuka, kipindi cha ukame na uchache 
wa mvua. 


Dalili ya Usheria wa Swalah ya Kuomba Mvua 

Swalah ya kuomba mvua ni sunnah iliyotiliwa mkazo kwa kitendo cha Mtume S, kama ilivyo kwenye 
hadithi iliyopokelewa na Abdullah bin Zaid t kwamba Mtume 8S alitoka kwenda kwenye kiwanja cha 
kuswali akaomba mvua, akaelekea Kibla, akageuza kishali chake na akaswali rakaa mbili) [Imepokewa na 
Bukhari na Muslim.]. 

Wakati wa Swala ya Kuomba Mvua 

Wakati uliowekwa na Sheria wa Swala ya kuomba mvua ni ardhi inapokuwa kavu na mvua kutonyesha, 
au yanapokuwa machache maji ya chemchemi na visima, au mito ikakauka na mfano wake. 
Inapendekezwa ifanyike baada ya jua kuchomoza na kufikia kadiri ya mkuki na wakati huo kwa kiasi ni 
baada ya kuchomoza jua kwa dakika ishirini kama vile Swala ya Idi. 

Mahali pa kuswali Swala ya Kuomba Mvua 


Lililo la sunna ni iswaliwe uwanjani na sio msikitini, kwa hivyo ndivyo alivofanya Mtume SS isipokuwa 
kwa dharura. 


Namna ya kuswali Swala 

2. Mwenye kuswali katika rakaa ya kwanza atapiga takbiri saba baada ya ile takbiri ya kufungia Swala. Na 
katika rakaa ya pili atapiga takbiri tano, mbali ya ile takbiri ya kuinuka kutoka kwenye sijida. 


3. Mwenye kuswali atainua mikono yake katika kila takibiri, atamhimidi Mwenyezi Mungu na kumsifu na 
atamswalia Mtume S baina hizo takbiri. 


4. Baada ya kuswali imamu atahutubu hutuba moja, atakithirisha kuomba msamaha na kusoma Qur>ani 
katika hiyo hutuba. Kisha ataomba kwa wingi dua zilizopokewa, pamoja na kukariri na kurudia maombi 



na kuonyesha unyonge, uhitaji na umasikini kwa Mwenyezi Mungu aliyetukuka, na ainuwe mikonoyake 
upeo wa kuinua. 


5. Imamu ataelekea Kibla, atageuza kishali chake, kilicho kuliani akiweke kushotoni na kilicho kushotoni 
akiweke kuliani, na ataendelea kuomba baina yake yeye na Mola wake. 

https://www.al-feqh.com/sw/swala-ya-kuomba-mvua 




